|  |  |
| --- | --- |
| Numri i lëndës: | 2023:304505 |
| Datë: | 18.01.2024 |
| Numri i dokumentit:  | 05206568 |

**P.nr.596/23**

**NË EMËR TË POPULLIT**

**GJYKATA THEMELORE NË PRISHTINË – DEGA NË LIPJAN**, në përbërje prej gjyqtarit të vetëm gjykues Selman Salihu, me pjesëmarrjen e bashkëpunëtorit profesional Adolin Aliaj, në çështjen penale ndaj të pandehurit B. J. nga Komuna e L., rruga “B. G.”, i akuzuar sipas aktakuzës së Prokurorisë Themelore në Prishtinë, PP.II.nr.6680/2023, të datës 18.12.2023, për shkak të veprave penale Sulmi nga neni 184 paragrafi 1 të KPRK-së, dhe veprës penale Asgjësimi apo dëmtimi i pasurisë nga neni 321 paragrafi 1 të KPRK-së, duke vendosur lidhur me kërkesën Prokurorisë Themelore në Prishtinë për dhënien e urdhërit ndëshkimor, dënim me gjobë, jashtë seancës me datë 15.01.2024, mori këtë:

**A K T GJ Y K I M**

Pranohet Kërkesa e Prokurorisë Themelore në Prishtinë PP.II.nr.6680/2023, të datës 18.12.2023, për shqiptimin e urdhrit ndëshkimor, andaj gjykata konform nenit 495 të KPPRK-së lëshon:

**URDHËR NDËSHKIMOR**

**Të pandehurit:**

**B. J.,** nga i ati H., e ëma S., mbiemri i vajzërisë së nënës M., i lindur me datë ... në L., me vendbanim në Komunën e L., rruga “B. G.”, i gjendjes së mesme ekonomike, i pamartuar, me profesion bujk, ka të kryer shkollën e mesme, me numër personal ..., shqiptar, shtetas i Republikës së Kosovës.

**Ë S H T Ë F A J T O R**

**Sepse:**

**I.** Me datën 30.10.2023, rreth ores 00:30 ne rrugen "B. G." ne L., pasi i dëmtuari M. K. kishte shkuar me veturën e tij të markës BMW me targa … në pompën e derivateve "P." për të blerë gjëra në marketin e pompës, aty fillimisht ishin fjalos verbalisht me të pandehurin B. J., e më pas ky i fundit me qëllim të sulmit dhe me dashje e ka përdor forcën në atë mënyrë që e ka goditur të dëmtuarin me grushta në fytyrë .

-Me këtë ka kryer veprën penale Sulmi nga neni 184 paragrafi 1 të KPRK-së.

**II.** Me datën, kohën dhe vendin e njejtë si në dispozitivin e parë të këtij aktgjykimi, i pandehuri B. J. me qëllim të dëmtimit të pasurisë së huaj dhe duke qenë plotësisht i vetëdijshëm për pasojat e veprimit të tij, i’a ka dëmtuar veturën e markës BMW me targa … pronë e të dëmtuarit M. K., në atë mënyrë që gjersa i dëmtuari ishte në lëvizje me veturë për tu larguar nga pompa e derivateve "P.", i pandehuri e gjuan me një mjet të fortë dhe e godet veturën mbi rrotën e pasme të majtë, me ç'rast të dëmtuarit i ka shkaktuar dëm material .

-Me këtë ka kryer veprën penale Asgjësimi apo dëmtimi i pasurisë nga neni 321 paragrafi 1 të KPRK-së.

Andaj, gjykata konform neneve 1, 2, 4, 7, 17, 21, 38, 39, 40, 43 të KPRK-së, si dhe neneve 364 dhe 495 të KPPRK-së, të pandehurin B. J. e :

**GJYKON**

Për veprën e parë si në pikën e parë (I), të dispozitivit të këtij aktgjykimi, gjykata i shqipton dënim me gjobë në shumë prej 350.00 € (treqind e pesëdhjetë euro).

Për veprën e dytë si në pikën e dytë (II), të dispozitivit të këtij aktgjykimi, gjykata i shqipton dënim me gjobë në shumë prej 350.00 € (treqind e pesëdhjetë euro).

Konform nenit 76 të KPRK-së gjykata të lartcekurin e gjykon me:

 **DËNIM UNIK ME GJOBË**

Të pandehurit **B. J.** për veprat penale nga dispozitivi I, dhe II, të këtij aktgjykimi, gjykata i shqipton dënim unik me gjobë në shumën prej 700 € (shatëqind euro).

II. Obligohet i pandehuri i lartcekur që në afat prej 30 ditësh nga dita e plotfuqishmërisë së këtij aktgjykimi ta paguajë gjobën. Nëse i pandehuri nuk dëshiron ose nuk mund të paguajë gjobën, gjykata konform nenit 43 paragrafi 3 i KPRK-së mund të zëvendësojë dënimin me gjobë me dënim me burgim, ku një ditë burgim llogaritet me njëzet (20) Euro gjobë.

III. Obligohet i pandehuri, që në emër të shpenzimeve të procedurës, të paguajë paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 30€ (tridhjetë euro).Të gjitha shpenzimet e lartcekura, i njëjti obligohet ti paguajë, në afat prej 15 ditësh nga dita e plotfuqishmërisë së këtij aktgjykimi.

IV. I dëmtuari: M. K., me vendbanim në Komunën e L., rruga “H. B.”, për realizimin e kërkesës pasurore – juridike, udhëzohet në kontest juridiko – civil.

**A r s y e t i m**

Prokuroria Themelore në Prishtinë – Departamenti i Përgjithshëm, me aktakuzën PP.II.nr.6680/2023, të datës 18.12.2023, ka akuzuar B. J., se ka kryer veprat penale Sulmi nga neni 184 paragrafi 1 të KPRK-së, dhe veprën penale Asgjësimi apo dëmtimi i pasurisë nga neni 321 paragrafi 1 të KPRK-së, dhe ka ushtruar kërkesë për dhënien e urdhërit ndëshkimor me arsyetim se ka prova të mjaftueshme dhe të besueshme nga kallëzimi penal që vërtetojnë kryerjen e kësaj vepre penale nga i pandehuri.

Gjyqtari i çështjes me rastin e shqyrtimit paraprak të çështjes, konform nenit 493 të KPPRK-së, gjeti se janë plotësuar kushtet nga neni 495 të KPPRK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, duke analizuar Aktakuzën PP.II.nr.6680/2023, të datës 18.12.2023, Kallëzimi Penal i datës 04.11.2023 me nr. të referencës 2023-AH-1109, raporti i policit hetues i datës 30.10.2023, raporti fillestar i incidentit i datës 30.10.2022, procesverbali i marrjes në pyetje për të dëmtuarin i datës 30.10.2023, procesverbal i marrjes në pyetje për dëshmitarin i datës 30.10.2023, fotografia së në shkresat e lëndës, CD – me video incizime nga vendi i ngjarjes, raporti i oficerit i datës 30.10.2023, procesverbali i marrjes në pyetje për të dyshuarin i datës 01.11.2023, procesverbali i marrjes në pyetje për të dëmtuarin i datës 01.11.2023, informacionet e personit, si dhe shkresat e tjera që gjenden në lëndë, janë prova të besueshme mbi bazën e të cilës vërtetohet se i pandehuri ka kryer veprat penale për të cilat akuzohet.

Andaj gjykata duke bazuar në këto prova të besueshme, vërtetoi se në veprimet e të pandehurit ekzistojnë elementet e veprave penale, dhe atë: Sulmi nga neni 184 paragrafi 1 të KPRK-së, dhe veprës penale Asgjësimi apo dëmtimi i pasurisë nga neni 321 paragrafi 1 të KPRK-së.

Gjykata duke vendosur lidhur me shpenzimet e procedurës, në kuptim të nenit 452 paragrafi 1 i KPPRK-së, ngarkoi të pandehurin lidhur me shpenzimet e procedurës.

Vendimi për kompensimin e shpenzimeve të procedurës dhe paushallit gjyqësor është marrë konform nenit 449 par. 1 dhe 2 , nën-paragrafi 2.6 të KPPRK-së, ndërsa vendimi për pagesën për programin për kompensimin e viktimave të krimit u mor konform nenit 36 paragrafi 3 nën paragrafi 3.1 të Ligjit nr.08/L-109 për Kompensimin e Viktimave të Krimit.

Vendimin për udhëzimin e palës së dëmtuar në kontest juridiko – civil, gjykata e mori në bazë të nenit 462 par. 1 dhe 2 të KPPRK-së.

Nga sa u tha më lartë në bazë të neneve 364 dhe 495 të KPPK-së, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**DEGA NË LIPJAN**

**P.nr.596/23 me datë 15.01.2024.**

 **Gjyqtari i vetëm gjykues**

 **Selman Salihu**

**KËSHILLA JURIDIKE:** Kundër këtij aktgjykimi, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.